Barnløse nordjyder venter på udfaldet af valget med at få indløst drømmen om ønskebarnet. Står det til S, SF og de radikale skal brugerbetalingen på fertilitetsbehandling afskaffes. Og derfor er der i øjeblikket helt stille på fertilitetsklinikken i Dronninglund. - Kunne man spare 5.000 kroner eller mere ved vente et par måneder, så er nordjyder jo meget økonomiske, siger overlæge på fertilitetsklinikken i Dronninglund, Michael Aarup til P4 Nordjylland. Ved årsskiftet indførte regeringen med Dansk Folkeparti en egenbetaling på mellem 2000 og 30.000 kr. afhængig af behandlingstype, hvilket skulle spare det offentlige for 200 millioner kroner om året. Klinikken i Dronninglund har oplevet et fald på 23 procent. - Det er da alarmerende, fordi man har snakket meget en 2020-plan, og hvis nogle skulle lave en 2030-plan, så kommer man jo til at mangle de her børn, siger Michael Aarup til P4 Nordjylland.

Opsummering:
Barnløse nordjyder venter til efter valget med at besøge en fertilitetsklinik og på den måde få ønskebarnet. Nordjyderne er økonomiske, mener overlæge.